Poročilo skupne ture 'Tečaj zimske tehnike Vršič 2007'
 V Soboto 17.2.2007 smo se v 1.5 akademskega podaljška le zbrali pred Kočo na Gozdu, kjer so v jutranjem mrazu vodje točk kaj hitro zlobirale novo delovišče za potek ture. Namesto v senco, mraz in nevarni padajoči led pod ostenjem Prisojnika smo se podali na prijetno sonce na vrh prelaza Vršič. Slabost te lokacije je bila edino v pomanjkanju ledu, tako da tečajniki tekom dneva tudi kar nekaj hodili, saj so bile delovne postaje raztresene med vrhom prelaza in vstopom v Uroševo grapo. 

Letošnji tečaj je bil izveden rahlo drugače, tako da na točkah niso vodje vsakič sproti demonstrirale vsega vsaki skupini tečajnokov posebej, ampak smo le 'zaje…..ali', kandidata za alpinista, ki je skozi točke tečajnikom predstavil zimsko tehniko. Ta del tečaja, je tako bil neke vrste interni izpit iz zimskih tem pred republiškim izpitom. Tečajniki so bili razdeljeni v 5 skupin s po tremi navezami, vsaka (razen ene) s svojim vodjem, kandidatom za alpinista v navezi z pripravnikom. Na vseh petih točkah sta ta dva prvo predstavila različne manevre, nakar so vse skupaj preizkusili tečajniki. Točke oz. delovne postaje so bile naslednje:
Ledeniška naveza: Peter Dragar - Peti, Iztok Rutar
· Navezovanje
· Gibanje glede na razpoke
· Zaustavitev padca, sidrišče
· Reševanje: samoreševanje s soplezalčevo pomočjo  
Vsakega padlega smo uspešno nepoškodovanega zvlekli iz 'razpoke'. Zanimivo da so vanjo padli prav vsi.   
Varovanje v snegu: Marko Bekeš, Tina Mele
· Sidrišče v trdem in mehkem snegu
· Dead-man in snežne sable

· Gibanje naveze – POVELJA!

· Varovanje prvega in drugega v navezi

Prvotni demonstraciji izdelave varovališč na ravnem je sledilo zelo zahtevno plezanje pobočja nad tablo 'Občina Bovec'. Padci niso bili redki, vendar so se končali k sreči brez posledic, vsi pa so na lastni koži občutili 'zaki mora bit štrik lih na tej strani', ipd. 
Plazovi: Tadej Mrak
· Prerez snežne odeje
· Test trdote
· Iskanje ponesrečenca v plazu s pomočjo žolne
· Sodiranje
Na robovih izkopane luknje je bila razložena struktura snežne odeje po plasteh, ter prikazane različne metode za ugotavljanje trdnosti. Sledila je razlaga o žolni, njenem delovanju, teoretični opis iskanja z njo in preizkus delovanja žoln v primeru skupine. Kasneje so tečajniki puščali pravokotne gazi po snegu v okolici in se mučili s problemom, ki nastane zaradi dveh zasutih žoln v radiu 6m. Preostali pa so ta čas preizkusili sondiranje in videli razliko v primeru ko s sondo zadeneš tla ali Mrakove gamaše.   
Hoja s cepinom in derezami: Matej Rozman, Primož Karlo-Brko( kaskader) 
· Hoja s cepinom

· Hoja s cepinom in derezami, čiščenje 'cokel'

· Hoja s palicami

· Zaustavljanje brez vsega

· Zaustavljanje z cepinom in derezami
Cilj te točke je bil, da se zna vsak vstaviti v primeru padca na hrbet z glavo navzdol. Preizkus se je izvajal na bob pisti izpod Kamenkovega kamina. Na uho so mi prišle neke govorice o enem ustavljanju v stilu James Bonda, vendar mi podrobnosti niso znane.  
Led: Grega Kladnik, Luka Kroneger
· Izdelava sidrišča v ledu, uporaba vijakov in lednih klinov

· Spust na en vijak
· Abalakov
· Snežna goba
· Spust na dva cepina, ki ju povlečemo za sabo
Sveže pridobljeno znanje je prišlo tečajnikom prav že takoj na začetku sestopa po zelo zahtevni grapi ki pripelje do vstopa v Uroševo. V sklopu te točke je bilo tudi praskanje z derezami po skali s sodobnim imenom Drajtuling. Tečajniki so tako preplezali pol raztežaja po skali z varovanjem od zgoraj in (upam) dobili predstavo kako se postavlja dereze na skalo. 
Vodje skupin tečajnikov so bili naslednji kandidati za alpiniste v navezi s pripravniki:
Gašper Rak – Nasta Roblek
Jernej Lukša – Mima Suhadolc
Marko Gorišek – Maja Grgič
David Debeljak – Mojca Balant

Prijetno sonce je za razliko od prejšnjih let povzročilo, da smo na točkah štrikali lagano sportski. Delo z zadnjo skupino je pospešila šele prihajajoča tema in nas pregnala na večerjo v Erjavčevo kočo. Pred večernim kulturno-umetniškim programom je vodja šole pokazal še nekaj diapozitivov na temo ledeniki, da je postala na točki začeta debata o V, A, I, Ć,… ledeniških razpokah in gibanju pravokotno nanje malo manj fiktivna. Zaradi nekega posnetka se je razplamtela filozofska razprava o tem ali je Renault 5 majhen avto, oz. ali je bil lanski plaz izpod Mojstrovke proti Erjačevi koči velik.  Diapredavanje je bilo zaključeno s posnetki iz zimskega plezanja. Sledil je kulturni program, v nadaljevanju pa še za nekatere nočni pohod do vrha prelaza z delavnim naslovom 'kje je lopata?'. 
V nedeljo 18.2. 2007 smo se po začetnih težavah le spravili na vrh prelaza, kjer je najprej Bekeš povedal kako deluje pes (lavinski), medtem ko je potekalo zasuvanje prostovoljca v prejšnji dan pripravljeno snežno luknjo. Nekaj kasneje je Šema je na navdušenje publike iz plazu dobila nepoškodovanega Aleša, katerega je plaz odložil tik pred poletna stranišča na Vršiču.  V nadaljevanju smo se razkropili, pripravniki so odšli na izpitno turo v Prisojnik, nekaj tečajnikov z alpinisti in starejšimi pripravniki v malo težje grape, preostale ovčice pa sva s Petijem odpeljala skozi Pripravniško grapo, vrh katere se je pričel osip. Z najbolj zagnanimi smo nato čez Malo nadaljevali na Veliko Mojstrovko, opravili točko poznavanje gorstev (kjer se je izkazal Tine) in sestopili v dolino.  
Ostali opravljeni vzponi:

Uroševa grapa 250m 40-45º, 3skala: Luka Kroneger-Nina Kobal-Kunšič Žiga(in 2 para smučk), Gašper Rak-Nasta Roblek-Mojca Balant (baje da se je Gašperju ful smejalo) 
Butinarjeva grapa 200m, 50º/40º: Marko Bekeš-Tine Sitar-Aleš Bardorfer, Jernej Lukša-Urša Erman, Marko Gorišek-Helena Gabrijelčič-Janez Kekec

Župančičeva smer 350m 50º-55º/30º: Jernej Lukša-Urša Erman-Roman Strmšek

Pripravniška grapa 250?m do 40º: vsi ostali, če se ne motim ene 18 komadov…

Seznam vzponov ni popolen, ste se na koncu prehitro razkropili. Za vzpone v Prisojniku bo povedal pa Matiček. 

Zaključek: Za spremembo nam je vreme šlo na roko in smo preživeli dva lepa dneva na Vršiču. Zahvaljujem se vsem , ki ste pripomogli k izvedbi ture in upam da te se meli fajn. Mogoče še to, da ste me tečajniki presenetli, ko je bilo večerno povpraševaje če bi šel kdo kaj 'težjega', zelo malo oz. nič odziva. A so vas prestrašli posnetki iz večernega predavanja?

Poročilo sestavil: iztok rutar (najboljše oblečeni moški na odseku)    
